**Изборном већу Филозофског факултета**

На седници Изборног већа Филозофског факултета одржаној 1. 6. 2017. године изабрани смо у стручну комисију за припрему реферата о кандидатима пријављеним на конкурс за избор једног доцента за ужу научну област Класичне науке. После прегледане конкурсне документације подносимо следећи

**И з в е ш т а ј**

На конкурс објављен у листу *Послови* од 31. 5. 2017. пријавио се један кандидат, др Ана Петковић.

Ана Петковић рођена је 7. децембра 1973. године у Москви. Основну школу и Филолошку гимназију завршила је у Београду. Дипломирала је 1999. године на Одељењу за класичне науке Филозофског факултета у Београду. Исте године на истом Одељењу уписала се на књижевноисторијски смер постдипломских студија. У децембру 2005. године одбранила је магистарску тезу под насловом *Проблеми епске поетике у Лукановом* *Грађанском рату.* У мају 2012. године одбранила је докторску дисертацију под насловом *Поетика Пиндарових епиникија*.

Током 2009. године била је на стручном усавршавању на Универзитетском колеџу у Лондону. Члан је међународног удружења класичних филолога за проучавање старе грчке лирске поезије *Network for the Study of Archaic and Classical Greek Song.*

Од 1999. до 2000. године предaвала је грчки и латински језик у Филолошкој гимназији у Београду. На Филозофском факултету у Београду ради од 2000. године као асистент-приправник за предмет Преглед античке књижевности, а од 2006. године као асистент за ужу научну област Класичне науке, на предметима Преглед античке књижевности, Историја хеленске књижевности, Историја римске књижевности и Теорија античке књижевности. Од септембра 2012. године је у звању доцента за ужу научну област Класичне науке на поменутим предметима, као и на предмету Преглед античке књижевности II.

Научноистраживачки рад Ане Петковић посвећен је књижевнотеоријским проблемима античке књижевности и њеној рецепцији. Посебно се бави теоријом жанра, античким епом, хеленском лириком, античком културом, савременом теоријом књижевности и уметности, као и класичном традицијом у српској и европској поезији двадесетог века.

Петковићева је објавила више радова о хеленској лирици, римској поезији царског доба и рецепцији антике у савременој књижевности.

Од избора у звање доцента објавила је: 1 рад у домаћем научном часопису међународног ранга, 2 поглавља у међународној научној монографији, 1 рад домаћем у тематском зборнику, 1 реферат са међународног научног скупа, 1 реферат са међународног научног скупа у изводу, 1 реферат са домаћег научног скупа и 4 лексикографска чланка.

У часопису *Зборник Матице српске за књижевност и језик*, свеска I за 2017. годину, на стр. 29–42, Петковићевој је објављен рад под насловом Ахилово оружје и херојски култ код Пиндара и Софокла. У овом раду она истражује основна схватања о перцепцији и границама спознаје стварности у грчкој епиникији и трагедији. Анализира песничке поступке помоћу којих се у Пиндаровим епиникијама представљају људске заблуде и мњења и Пиндарова схватања упоређује са концепцијом грешке и кривице трагичког јунака у Софокловом *Ајанту*.

У књизи *A Handbook to Classical Reception in Eastern and Central Europe* коју су приредиле [Zara Martirosova Torlone](javascript:;), Dana La Course Munteanu и Dorota Dutsch а објавила издавачка кућа Wiley-Blackwell 2017. године by [Zara Martirosova Torlone](http://www.barnesandnoble.com/s/%22Zara%20Martirosova%20Torlone%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall), [Dana LaCourse Munteanu](http://www.barnesandnoble.com/s/%22Dana%20LaCourse%20Munteanu%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall), [Dorota Dutsch](http://www.barnesandnoble.com/s/%22Dorota%20Dutsch%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall)Zara Martirosova Torlone by [Zara Martirosova Torlone](http://www.barnesandnoble.com/s/%22Zara%20Martirosova%20Torlone%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall), [Dana LaCourse Munteanu](http://www.barnesandnoble.com/s/%22Dana%20LaCourse%20Munteanu%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall), [Dorota Dutsch](http://www.barnesandnoble.com/s/%22Dorota%20Dutsch%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall)Zara Martirosova Torlone. by [Zara Martirosova Torlone](http://www.barnesandnoble.com/s/%22Zara%20Martirosova%20Torlone%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall), [Dana LaCourse Munteanu](http://www.barnesandnoble.com/s/%22Dana%20LaCourse%20Munteanu%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall), [Dorota Dutsch](http://www.barnesandnoble.com/s/%22Dorota%20Dutsch%22;jsessionid=0AC42A0BB910A5E0B71705D39E07492A.prodny_store02-atgap11?Ntk=P_key_Contributor_List&Ns=P_Sales_Rank&Ntx=mode+matchall)Zara Martirosova Torlone, налази се поглавље под насловом *Classical Heritage in Serbian Lyric Poetry of the Twentieth Century: Jovan Dučić, Miloš Crnjanski, and Ivan V. Lalić*(стр. 360–72)чији је аутор Ана Петковић. Ауторка представља поетичке мене у српском песништву са аспекта класичне традиције почињући са Дучићевом тежњом за античким идеалом узвишености заснованом на Платоновој филозофији, Пиндаровим епиникијама и Хорацијевим одама. Затим објашњава како је Црњански овој „парнасовској поезији” супротставио „нову песму” у *Лирици Итаке* негирајући античке универзалне вредности у естетици. Најзад, Петковићева разматра Лалићев нови покушај стварања поезије у духу античких класика на трагу Хераклитовог поимања света као двојства.

У књизи *Индоевропейское языкознание и классическая филология XX. Материалы чтений посвященных памяти Иосифа Моисеевича Тронского*, коју је објавила издавачка кућа Наука из Санкт Петербурга, налази се поглавље које је написала Петковићева, чији је наслов *Истоки мифической истории Родоса в седьмой Олимпийской оде Пиндара* (стр. 851–860). У њему се анализирају специфичне наративне технике којима Пиндар у *Седмој олимпијској епиникији* трансформише Хомерову причу о Тлеполему у наратив о три греха који су починили и митски хероји и богови. Полазећи од чињенице да су код Пиндара човекова застрањења, поготово непромишљеност, увек супротстављена универзалном божанском знању, ауторка се зауставља на значењу које Пиндар даје појму ἀμπλακία у вези са божанским провиђењем и истражује песничка средства којима он вреднује и дефинише људске и божанске поступке у овој песми.

У тематском зборнику под насловом *Песничке теме и поетички модели Алексе Шантића* који су приредили Јован Делић и Бојан Чолак а издали Институт за књижевност и уметност и Дучићеве вечери поезије (Београд – Требиње, 2017), Петковићевој је објављен рад под насловом *Лирски свет Алексе Шантића и традиција античке књижевности* (стр. 391–405). У овом раду она истражује песничке поступке усвајања класичног поетског наслеђа у еротичкој поезији А. Шантића показујући како песник прилагођава жанр идиле и мотиве анакреонтике специфичном сензибилитету своје лирике и наставља античку књижевну традицију у стилу *l'imitation des anciens*.

У истом периоду Ана Петковић је учествовала на више научних скупова, у земљи и у иностранству, а од реферата које је на њима имала објављена су три.

На међународном научном скупу *Гаспаровские* *чтения* који је 18–20. априла 2013. године организовао Российский государственный гуманитарный университет у Москви Петковићева је учествовала са рефератом под насловом *Поэтическая сила оды: Пиндар и Гораций*, који је објављен у изводу, у часопису *Новое Литературное Обозрение* 124 (6), 2013, стр. 411. У овом раду истражила је слику надахнутог песника каква је изграђена у Пиндаровим епиникијама и у Хорацијевим одама. У раду је посебну пажњу посветила пореклу и природи поетичког правила означеног код Пиндара као εὐλογία или εὐφαμία и значењу формуле типа *favete linguis* код Хорација, те посебним системима поетичких правила која се код ова два песника више или мање оправдано могу тумачити као жанровски клишеи сакралне поезије.

Исто тако, на међународном научном скупу на тему *Часопис Руски архив (1928–1937) и култура руске емиграције у Краљвини СХС/Југославији* учествовала је са рефератом насловљеним *Архајски извори лирике у „Биологији лирског принципа“Александра Прокопенка*, који је штампан у целости, у зборнику радова са овог скупа који су приредиле Весна Матовић и Станислава Бараћ (Институт за књижевност и уметност, Београд, 2015, стр. 339–350). Реферат се бави двама есејима А. Прокопенка о лирској поезији, *Еп и лирика* и *Биологија лирског принципа: Оглед о лирском осећању света*, у којима је аутор настојао да дефинише појам лирике код античких и савремених песника ослањајући се на резултате истраживања антропологије и психоанализе. Петковићева упоређује антрополошка и психаналитичка истраживања лирике са одговарајућим схватањима о поезији како у антици, тако и у савременој књижевној теорији.

На домаћем научном скупу на тему *Поезија и модернистичка мисао Станислава Винавера*, у организацији Института за књижевност и уметност и Библиотеке шабачке, Петковићева је имала излагање које је насловила *Пантологије против делфијског оракула: Авангардна антика Станислава Винавера*, које је објављено у зборнику радова са овог скупа, који је приредио Предраг Петровић (Београд – Шабац, 2015, стр. 557–570). Она у овом раду посматра један полемички текст С. Винавера као алузију на Архилохову поезију. Налази да Винавер од Архилоха преузима поједине песничке поступке да би их искористио у полемици са својим књижевним опонентима, али да у поезији алузија на песнички текст античких и српских лиричара има сасвим другачији циљ – указује на жељу песника да буде укључен у класични лирски канон.

Ана Петковић је за *Лексикон образовних термина* (ур. Петар Пијановић, Учитељски факултет, Београд, 2014) написала чланке *Антика* (стр. 34), *Архетип* (стр. 44–45), *Класика* (стр. 305–306) и *Хеленизам* (стр. 871), чиме је такође потврдила своју ангажованост и признатост у оквиру струке.

Наставни рад Ане Петковић одликује савесност, преданост и настојање да се у наставу уведу нови садржаји и методи. Квалитет њеног наставног рада потврђују и резултати студентске евалуације на којима је добила одличне оцене (5.00, 4.90, 4.80).

Добар пријем код студената показује и менторски рад Петковићеве. У периоду од претходног избора у звање била је ментор 1 мастер рада (одбрањеног са оценом 10) и 4 завршна рада (од којих су 2 одбрањена са оценом 10, 1 са оценом 9 и 1 са оценом 8). Више пута била је и члан у комисијама за обрану мастер и завршних радова.

Досадашњу делатност Ане Петковић карактерише вредноћа и инвентивност и у начном и у наставном раду. Мишљења смо да је тиме показала да ће и у будућности наставити да остварује једнако добре и још веће резултате и тако дати значајан научни допринос српској класичној филологији, као и допринос унапређењу наставе на Факултету. Због тога са задовољством предлажемо да др Ана Петковић **буде поново изабрана у звање доцента** на Одељењу за класичне науке Филозофског факултета.

У Београду,

13. 6. 2017.

Др Војислав Јелић, редовни професор

Др Ненад Ристовић, ванредни професор

Др Ана Елаковић-Ненадовић, доцент

Филолошког факултета

Универзитета у Београду